Proiectul didactic al lecției
Disciplina: Fizică
Clasa: a VIII-a
Unitatea de conținut: Recapitulare finală
Numărul lecției în unitatea de conținut (conform proiectării didactice de lungă durată): 68/68
Durata lecției: 45 de minute
Subiectul lecției: Sistematizare și generalizare 
Unități de competență:
2.1. Observarea diferitor fenomene termice (conducția termică, convecția, radiația, transformări de stare de agregare etc.).
2.2. Definirea conceptelor și a mărimilor fizice caracteristice fenomenelor termice: temperatură, energie internă, cantitate de căldură, căldură specifică, capacitatea termică, călduri latente, putere calorică.
2.3. Investigarea experimentală a modurilor de transmitere a căldurii, a transformărilor reciproce a lucrului și a căldurii, a transformărilor stărilor de agregare.
2.4. Calcularea cantității de căldură la încălzire/răcire, topire/solidificare, vaporizare/condensare și la arderea combustibililor (pentru rezolvarea problemelor și soluționarea situației-problemă să se aplice maximum două expresii pentru cantitatea de căldură). 
2.5. Descrierea principiului de funcționare a motoarelor termice.
2.6. Estimarea randamentului motoarelor termice.
2.7. Explicarea din punct de vedere fizic a unor fenomene studiate la alte discipline (diferența dintre climatul continental și cel temperat oceanic, cauze ale poluării).
2.8. Expunerea opiniilor proprii referitoare la încălzirea globală și la poluarea cauzată de motoarele termice.
2.9. Utilizarea instrumentelor pentru măsurarea mărimilor fizice: temperatură, masă, volum.
Obiectivele lecției: La finele lecției, elevii vor fi capabili:
O.1. - să identifice și să observe diferite fenomene termice, cum ar fi conducția termică, convecția, radiația și transformările stărilor de agregare în experimentele practice;
[bookmark: _GoBack]O.2. - să definească și să  descrie conceptele și mărimile fizice caracteristice fenomenelor termice, inclusiv temperatură, energie internă, cantitate de căldură, căldură specifică, capacitate termică, călduri latente și putere caloric din sarcinile propuse;
O.3. - să calculeze cantitatea de căldură implicată în procese de încălzire/răcire, topire/solidificare și vaporizare/condensare, aplicând corect formulele adecvate la rezolvarea problemelor;
O.4. - să descrie principiul de funcționare al motoarelor termice și vor estima randamentul acestora, având, de asemenea, capacitatea de a expune opinii informate despre impactul motoarelor termice asupra poluării și încălzirii globale; 
 O.5. - să manifeste curiozitate și  creativitate în  dezvoltarea strategiilor, problemelor și planurilor de activitate, demonstrând abilitatea de a le rezolva și realiza.
Tipul lecției : lecție de formare a capacităților de aplicare a cunoștințelor
Tehnologii didactice:
1. Forme: 
· frontală;
· individuală.
2. Metode: 
· explicaţia;
·  conversaţia;
·   problematizarea;
3. Mijloace de învățământ:
· Botgros Ion, Bocancea Viorel, Donici Vladimir, Ciuvaga Victor, Constantinov Nicolae, Fizică, manual pentru clasa a VIII-a, Cartier 2019.
· https://educatieinteractiva.md
· https://jeopardylabs.com/play/fenomene-termice
· https://www.youtube.com/watch?v=rYENGKoJ-9Y&t=218s
· https://www.fizichim.ro/docs/fizica/clasa8/capitolul1-fenomene-termice/I-7-sinteza-recapitulativa-fenomene-termice-partea-I/
· https://www.fizichim.ro/docs/fizica/clasa8/capitolul1-fenomene-termice/I-8-probleme-recapitulative-rezolvate-fenomene-termice-partea-I
· Computerul;
· Proiectorul sau tabla interactivă;
· Anexe.
Evaluarea: 
a) tipuri: formativă; 
b) forme: orală, reciprocă și autoevaluarea;  
c) produse: probleme rezolvate, răspunsuri orale, fișe completate.

	Momentul organizatoric: Se stabilește un climat corespunzător desfășurării lecției (salutul, prezența). 
Verifică tema de acasă: ascultă eseele despre „Aplicațiile undelor sonore”
Profesorul le sugerează elevilor să privească acest videou pentru a recapitula cele învățate la tema „Fenomene termice”
 https://www.youtube.com/watch?v=rYENGKoJ-9Y&t=218s
 Profesorul recomandă utilizarea aplicației interactive pentru a recapitula cele studiate la capitolul „Fenomene termice”: 
https://jeopardylabs.com/play/fenomene-termice

	Ulterior, profesorul prezintă tema și obiectivele lecției, iar elevii notează data și subiectul lecției în caietele lor.

Profesorul le cere elevilor să privească la ecran și să scrie pe tablă toate formulele studiate în acest capitol, pentru a realiza o sistematizare și generalizare:  
https://www.fizichim.ro/docs/fizica/clasa8/capitolul1-fenomene-termice/I-7-sinteza-recapitulativa-fenomene-termice-partea-I/

Sarcina 1. Se propune rezolvarea problemelor 2 și 6  din fișa de lucru (Anexa 1). Ulterior, soluțiile prezentate de elevi vor fi comparate cu cele din secvența web cu rezolvări.
https://www.fizichim.ro/docs/fizica/clasa8/capitolul1-fenomene-termice/I-8-probleme-recapitulative-rezolvate-fenomene-termice-partea-I

Elevii scriu problemele de la tablă în caiete.
Sarcina 2. Activitatea propusă constă în rezolvarea independentă, cu ghidare, a problemei 10 din fișa de lucru (Anexa 1). Verificarea se va face oral de către profesor, care va evalua și aprecia răspunsurile corecte ale elevilor. Dacă apar neclarități în timpul rezolvării, problema va fi soluționată la tablă împreună cu profesorul.
Ulterior, soluțiile prezentate de elevi vor fi comparate cu cele din secvența web cu rezolvări.
https://www.fizichim.ro/docs/fizica/clasa8/capitolul1-fenomene-termice/I-9-exercitii-recapitulative-fenomene-termice-partea-I

Sarcina 3. Profesorul propune o activitate care poate fi realizată fie în mod frontal, fie individual, pentru a verifica înțelegerea temei date. În cazul lucrului individual, elevii au permisiunea să folosească telefonul mobil.
https://educatieinteractiva.md/crossword/9427
Bilanțul cantitativ al orei:
· La ce temă au fost rezolvate problemele astăzi la oră?
· Care sunt principalele moduri de transmitere a căldurii și cum diferă acestea între ele?
· Care este relația dintre cantitatea de căldură, masa, căldura specifică și variația de temperatură?
· Cum se determină cantitatea de căldură implicată în procesele de topire și solidificare?
· Explică transformările stărilor de agregare și oferă exemple pentru fiecare tip de transformare.
Bilanțul calitativ al orei:
· Se determină care obiective au fost realizate la oră.
· Se deduc concluziile privind activitatea clasei în ansamblu și a unor elevi în particular.
 Tema pentru acasă:   „Vă doresc o vacanță plăcută! Nu uitați să respectați legile fizicii în tot ceea ce faceți!”

Anexa 1
Fișa cu probleme:
Problema 2
Ce temperatură trebuie să aibă o masă de apă rece care, amestecată cu 2 kg de apă caldă la temperatura de 90 °C să se obțină 3 kg apă cu temperatura de 70 °C ?
Problema 6
Căldura cedată de 100 g apă care se răcește cu 40 °C este suficientă pentru a încălzi 100 g cupru cu 40 °C ? Se dă: căldura specifică a apei 4180 J/kg∙K și cea a cuprului de 385 J/kg∙K.
Problema 10
Căldura cedată de 400 g glicerină care se răcește cu 20 °C este suficientă pentru a încălzi 800 g fier cu 80 °C ? Se dă căldura specifică a glicerinei 2400 J/kg∙ K și cea a fierului de 450 J/kg∙K.
